
Проект„Повишаване капацитета на полицейското разследване и криминалистичните изследвания” BG/ISF-SO5-NO1-A22, съфинансиран по Фонд „Вътрешна сигурност”

Дейност 1 „Доставяне на ново техническо оборудване за откриване, фиксиране, изземване и лабораторен анализ на веществени доказателства”

Обществена поръчка с предмет: „Доставка на поляризационен микроскоп”
Приложение 3
ПРОЕКТ
ДОГОВОР ЗА ОБЩЕСТВЕНА ПОРЪЧКА

№ ..........................
Днес, …………….. г., в гр. София, след проведена процедура за възлагане на обществена поръчка, открита с Решение № ……………………… от ……………….…..г.  на директора на „Научноизследователски институт по криминалистика” - МВР в качеството на упълномощено лице по смисъла на чл. 7, ал. 1 от Закона за обществените поръчки (ЗОП) и на основание чл. 112, ал.1 от ЗОП се сключи настоящият договор, между:

1. МИНИСТЕРСТВО НА ВЪТРЕШНИТЕ РАБОТИ, със седалище и адрес на управление: гр.София, ул. „Шести септември” № 29, БУЛСТАТ 000695235, ИН по ДДС: BG 000 695 235, представлявано от Добринка Маркова – Директор НИК-МВР, упълномощена със заповед peг. № 8121з-737/30.05.2017 г. на Министъра на вътрешните работи, от една страна, наричан по-долу „ВЪЗЛОЖИТЕЛ”, и

2. .............................................................................................................................................................., 

със седалище и адрес на управление: ..................................................................................................., 

ЕИК (БУЛСТАТ) ............................., представляван от ……………………………………………... ................................................................................................................................................................., ...................................................................................................................................................................

действащ в качеството си на 
....................., от друга страна, наричана по-долу „ИЗПЪЛНИТЕЛ”, се сключи настоящия договор за следното:

І. ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ възлага, а Изпълнителят приема да извърши доставка, инсталация и обучение на служители от НИК-МВР на поляризационен микроскоп, във връзка с изпълнението на обществена поръчка с предмет „Доставка на поляризационен микроскоп”, проект „Повишаване капацитета на полицейското разследване и криминалистичните изследвания” BG/ISF-SO5-NO1-A22, съфинансиран по фонд „Вътрешна сигурност”.
(2) Изпълнителят се задължава да изпълни дейностите по ал. 1 в съответствие с Техническата спецификация – Приложение № 1, Предложението за изпълнение на поръчката – Приложение № 2 и Ценовото предложение – Приложение № 3, неразделна част от договора.
ІІ. СРОК И МЯСТО НА ИЗПЪЛНЕНИЕ

Чл. 2. Срокът за изпълнение на доставка, инсталация и обучение на служители от НИК-МВР на поляризационен микроскоп е ......... дни. (съгласно Предложението за изпълнение на поръчката на Изпълнителя).
Чл. 3. Настоящият договор влиза в сила от датата на подписването му от двете страни. Изпълнението на договора започва от деня, следващ датата на подписването му. 

Чл. 4. Място за изпълнение на доставката и извършване на дейностите, свързани с нея е:

· НИК-МВР, гр. София, бул. „Александър Малинов“ № 1
ІII. КАЧЕСТВО

Чл. 5. (1) Качеството на доставката следва да отговаря на техническите характеристики от Предложението за изпълнение на поръчката на ИЗПЪЛНИТЕЛЯ и да е в пълно съответствие с изискванията на Техническата спецификация на ВЪЗЛОЖИТЕЛЯ.

(2) ИЗПЪЛНИТЕЛЯТ гарантира, че оборудването предмет на доставката е ново, неупотребявано и да е в производствената листа на производителя..

(3) Доставката следва да е придружена с Техническа документация/инструкция за ползване и сертификатите за качество на производителя.
IV. ЦЕНА

Чл. 6. (1) Общата стойност на договора е в размер на ..............................................................
(словом: ............................................ лева) без ДДС съответно ...................................................................... (словом:.................................) лева с вкл. ДДС, съгласно ценовата оферта на Изпълнителя, неразделна част от настоящия договор. 

(2) Всички цени от Ценовата оферта на ИЗПЪЛНИТЕЛЯ са фиксирани/крайни за времето на изпълнение на Договора, включват всички разходи на Изпълнителя, и не подлежат на промяна.

(3) Изпълнителят няма право да търси и претендира за допълнителни плащания или по-високи цени от посочените в ал. 1.

(4) В случай, че се дължи освобождаване от митница на доставката – предмет на настоящият договор, освобождаването е за сметка на ИЗПЪЛНИТЕЛЯ.

(5) В цената по ал. 1 са включени всички транспортни разходи, такси, магазинаж, мита и застраховки на ИЗПЪЛНИТЕЛЯ до мястото на изпълнение посочено в чл. 4 на настоящия договор. 

V. НАЧИН НА ПЛАЩАНЕ

Чл. 7. ВЪЗЛОЖИТЕЛЯТ заплаща на ИЗПЪЛНИТЕЛЯ дължимото възнаграждение за приета доставка по реда на чл. 20 с банков превод в рамките на 30 (тридесет) календарни дни след предоставяне на двустранно подписан предавателно – приемателен протокол и оригинална фактура; ИЗПЪЛНИТЕЛЯТ представя на ВЪЗЛОЖИТЕЛЯ оригиналната фактура в срок до 3 дни след подписване на протокола по чл. 20, ал. 8. 

Чл. 8. (1) ВЪЗЛОЖИТЕЛЯТ извършва плащанията по банков път чрез банков превод по банковата сметка на ИЗПЪЛНИТЕЛЯ, както следва:

IBAN:............................................................

BIC:.................................................................

БАНКА.............................................................(наименование, град, ПК, офис/клон)

(2) Във фактурите, които Изпълнителят издава във връзка с изпълнението на настоящия договор, следва да бъде указано, че разходът се извършва по проект BG/ISF-SO5-NO1-A22 „Повишаване капацитета на полицейското разследване и криминалистичните изследвания” – съфинансиран по Фонд „Вътрешна сигурност”.

(3) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности преди отстраняване на всички недостатъци, установени с двустранно подписан констативен протокол. Отстраняването на недостатъците е за сметка на ИЗПЪЛНИТЕЛЯ.
VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 9. ИЗПЪЛНИТЕЛЯТ има право:

1. да получи уговорената цена при изпълнение на поръчка в размера и при условията на този договор.

2. да иска от Възложителя необходимото съдействие за изпълнение на поръчката;

3. да иска от Възложителя да приеме изпълнената поръчка;

Чл. 10. Изпълнителят няма право да ползва подизпълнител при изпълнение на договора. (Когато в процедурата изпълнителят е декларирал, че ще ползва подизпълнители при изпълнение на обществената поръчка вместо този текст в договора се изписва следното:
Чл. 10. (1) При изпълнение на договора Изпълнителят има право да ползва следните подизпълнители за : ...........................................................................................

(посочват се видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка и предвидените подизпълнители;

(2) Изпълнителят е длъжен да сключи договор за подизпълнение с подизпълнителя/подизпълнителите, посочени в ал.1. 

(3) За работата на подизпълнителите Изпълнителят отговаря като за своя работа. 

(4) В срок до три дни от сключването на договор за подизпълнение или на допълнително споразумение към него, или на договор с който се заменя посочен в ал. 1 подизпълнител, Изпълнителят изпраща оригинален екземпляр от договора или допълнителното споразумение на Възложителя заедно с доказателства, , че са изпълнени условията по чл. 66, ал. 2 и 11 ЗОП).

(5) Изпълнителят е длъжен да предоставя на Възложителя информация за плащанията по договорите за подизпълнение (тази клауза се прилага при ползването на подизпълнители).

Чл. 11. Когато Изпълнителят има изискуемо вземане по този договор срещу другата страна, той няма право да отказва да изпълни свое задължение, докато Възложителят не изпълни насрещното си задължение по договора. 

Чл. 12. Изпълнителят е длъжен:

1. да изпълни поръчката с грижата на добрия търговец в сроковете, определени в този договор;

2. да осъществи доставка, монтаж, инсталация и да въведе в експлоатация оборудването, съгласно приложените към договора Ценово предложение и Предложението за изпълнение на поръчката, и да проведе обучение на персонала на НИК-МВР на мястото посочено в чл. 4;

3. да изпълни доставката, пълно, точно и качествено, в срока, определен по този договор и при спазване на действащата нормативна уредба, в това число изискванията по охрана на труда, санитарните и противопожарни норми.
4. да отстрани за своя сметка допуснатите недостатъци, грешки и установени дефекти в процеса на изпълнението на договора.

5. да прехвърли на Възложителя собствеността и риска върху техническото оборудване при доставянето му след подписването на двустранен предавателно-приемателен протокол;
6. да осигурява възможност на Възложителя за осъществяване на текущ контрол и да предоставя информация за хода на изпълнението.

7. да организира транспортирането, разтоварването, монтирането, тестването и пускането в експлоатация на доставката за своя сметка.

8. да предоставя гаранционно обслужване при условията на този договор; 

9. да не използва по никакъв начин, включително за свои нужди,  или да не  разгласява пред трети лица каквито и да било данни и информация, станали му известни при или по повод изпълнението на настоящия договор, за цели, които не са свързани с предмета на този Договор, или която информация ВЪЗЛОЖИТЕЛЯТ няма интерес да бъде разкривана, освен с предварителното писмено съгласие на ВЪЗЛОЖИТЕЛЯ. ИЗПЪЛНИТЕЛЯТ поема задължение да осигури тези действия от всяко лице от екипа си.
10. да съдейства на националните или други компетентни органи съгласно грантовото споразумение при извършване на одити, контрол и проверки при усвояването и разходването на средствата по този договор.  

11. ИЗПЪЛНИТЕЛЯ е длъжен да предприеме необходимите мерки, за да осигури визуалната идентификация на предоставената доставка (лого на програмата с информация за източника на финансиране)

12. ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

13. При изпълнение на поръчката да спазва всички приложими към предмета на обществената поръчка нормативни изисквания и международните стандарти.
14. Да изпълнява указанията и изискванията на ВЪЗЛОЖИТЕЛЯ, изразени при съгласуване, одобряване и приемане изпълнението на дейностите по договора, да отстранява недостатъци и пропуски и да извършва необходимите поправки за своя сметка.

15. Да докладва на ВЪЗЛОЖИТЕЛЯ за всички заподозрени и/или доказани случаи на измама и/или нередност. 

VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 13. ВЪЗЛОЖИТЕЛЯТ има право:

1. да изисква от Изпълнителя да изпълнява в срок и без отклонения съответните дейности, съгласно Предложението за изпълнение на поръчката.

2. да извършва проверка във всеки момент от изпълнението на договора относно качество, количества, технически параметри, без това да пречи на оперативната дейност на Изпълнителя.

3. да претендира отстраняването на отклонения и недостатъци за сметка на Изпълнителя при установяване на некачествена работа, която не е в съответствие с Предложението за изпълнение на поръчкатана Изпълнителя.

4. да откаже да приеме доставеното техническо оборудване, ако открие недостатъци в него или несъответствия между него и изискванията на този договор.

Чл. 14. Възложителят се задължава :

1. да заплати на Изпълнителя възнаграждение в размер, при условия и в срокове съгласно настоящия договор.

2. да приеме доставеното техническо оборудване и софтуер;

3. да оказва необходимото съдействие на Изпълнителя при изпълнението на договора;

4. да предостави на разположение на Изпълнителя техническата информация и съдействие, които са поискани във връзка с изпълнението на дейностите по договора.

VІІІ. ГАРАНЦИЯ ЗА ИЗПЪЛНЕНИЕ


Чл. 15. (1) За обезпечаване изпълнението на настоящия договор ИЗПЪЛНИТЕЛЯТ представя към момента на сключването на договора гаранция за добро изпълнение в размер на 5 % (пет на сто) от стойността му, равна на ............ /........................../словом/ лева.

(2) Гаранцията за изпълнение на договора се представя от Изпълнителя под формата на парична сума или банкова гаранция, или застраховка, която обезпечава изпълнението чрез покритие на отговорността на ИЗПЪЛНИТЕЛЯ. Гаранцията под формата на парична сума или банкова гаранция, може да се предостави от името на изпълнителя за сметка на трето лице – гарант, съгласно чл. 111, ал. 6 от ЗОП.
(3) В случай, че Изпълнителят избере да предостави гаранцията под формата на парична сума, тя следва да бъде преведена в определения размер по следната банкова сметка на Възложителя: IBAN: BG09 BNBG 9661 3300 1462 01, BIC: BNBGBGSD, „БЪЛГАРСКА НАРОДНА БАНКА“, адрес пл. „Княз Александър I“ № 1, на името на „Министерство на вътрешните работи“.

(4) В случай, че Изпълнителят избере да предостави гаранцията под формата на банкова гаранция, същата трябва да е оригинална, безусловна, неотменима, покриваща 100% от стойността на гаранцията за изпълнение и със срок на валидност 30 дни след изтичане на срока на договора и гаранционния срок, посочен в техническото предложение на ИЗПЪЛНИТЕЛЯ. Когато поръчката не бъде изпълнена в договорения краен срок, Изпълнителят е длъжен да удължи срока на банковата гаранция или да предостави на Възложителя нова банкова гаранция с валидност за периода на изпълнение на поръчката плюс 30 (тридесет) дни, не по-късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за усвояване на гаранцията в пълен размер.

(5) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие на договора, са за сметка на Изпълнителя. 

(6) Половината от гаранцията за изпълнение на договора се освобождава в срок от 30 (тридесет) дни след подписване на протокола по чл. 20, ал. 8. Остатъка от гаранцията за изпълнение на договора се освобождава в срок от 30 (тридесет) дни след изтичане на гаранционния срок, без да се дължат лихви на Изпълнителя. Когато договорът е прекратен преди неговото изпълнение, гаранцията за изпълнение се освобождава в срок от 30 (тридесет) дни след неговото прекратяване, без да се дължат лихви на Изпълнителя.
(7) Възложителят задържа гаранцията за изпълнение на договора, ако в процеса на неговото изпълнение възникне спор между страните, до приключването му с влязло в сила съдебно решение или споразумение.

(8) Възложителят задържа гаранцията за изпълнение при пълно виновно неизпълнение на поръчката, както и при разваляне на договора по вина на Изпълнителя.

(9) Възложителят има право да удържи от стойността на гаранцията за изпълнение размера на начислените неустойки по раздел XI от този договор.

(10) Когато гаранцията за изпълнение е застраховка, обезпечаваща изпълнението чрез покритие на отговорността на ИЗПЪЛНИТЕЛЯ, се представя оригиналът й, покриваща 100% от стойността на гаранцията за изпълнение и със срок на валидност 30 дни след изтичане на срока на договора и гаранционния срок, посочен в техническото предложение на ИЗПЪЛНИТЕЛЯ. Когато поръчката не бъде изпълнена в договорения краен срок, ИЗПЪЛНИТЕЛЯТ е длъжен да удължи срока на предоставената застраховка или да предостави на ВЪЗЛОЖИТЕЛЯ нова застраховка с валидност – срока на изпълнение на поръчката плюс 30 (тридесет) дни, не по-късно от 5 (пет) работни дни преди изтичане срока на застраховката. При непредставяне в посочения срок на документ, удостоверяващ изпълнението на ангажимента от страна на ИЗПЪЛНИТЕЛЯ, ВЪЗЛОЖИТЕЛЯТ има право да предяви иск за изплащане на застраховката в пълен размер.

ІХ. ГАРАНЦИОНЕН СРОК

Чл. 16. (1) Гаранционният срок на доставката е ................................. (..............) месеца, като започва да тече от датата на подписването на протокола по чл. 20 ал. 8.

(2) Всички дефекти, които не са причинени от неправилно действие на служители на ВЪЗЛОЖИТЕЛЯ, се отстраняват от и за сметка на ИЗПЪЛНИТЕЛЯ.
Чл. 17 (1) При поява на дефекти или технически проблеми в гаранционния срок, ВЪЗЛОЖИТЕЛЯT  е длъжен писмено да уведоми ИЗПЪЛНИТЕЛЯ.

(2) В рамките на гаранционния срок ИЗПЪЛНИТЕЛЯТ е длъжен да предприеме действия по: установяване на проблема с доставените изделия и да възстанови нормалната работоспособност на дефектиралите изделия в срок, съгласно Предложението за изпълнение на поръчката на ИЗПЪЛНИТЕЛЯ. ИЗПЪЛНИТЕЛЯТ организира и осигурява транспорта от клиента до сервиза и обратно, като поема изцяло разходите за тези дейности. 

(3) Когато е необходим ремонт в сервиз на ИЗПЪЛНИТЕЛЯ, товаро - разтоварните дейности и транспортът на изделията до сервиза и обратно са за сметка на ИЗПЪЛНИТЕЛЯ.

(4) В случай, че се установят скрити недостатъци, за които ИЗПЪЛНИТЕЛЯТ е бил уведомен в рамките на гаранционния срок, той е длъжен да ги отстрани или замени некачественото устройство с ново със същите или по-добри характеристики, ако недостатъкът го прави негодно за използване по предназначение. Срокът за това е съгласно техническото предложение на ИЗПЪЛНИТЕЛЯ. Всички разходи по замяната са за сметка на ИЗПЪЛНИТЕЛЯ.

Чл. 18 (1). ИЗПЪЛНИТЕЛЯТ е длъжен да осигури надеждно обслужване и поддръжка на доставката в гаранционния срок и в съответствие с изискванията на техническата спецификация.


(2) Изпълнителят трябва да осигури контактна точка за подаване на заявки за сервизна услуга (ЗСУ). Достъпът до нея трябва да е осигурен чрез телефонен номер, факс и e-mail в Р България и не трябва да поставя потребителите пред нуждата да плащат разговори по международни тарифи или за телефони с добавена стойност. 

(3) Контактната точка за подаване на ЗСУ е: телефон..........., факс..........., e-mail.....................

(4) Изпълнителят е длъжен да осигури обслужване в рамките на работното време 8:30 до 17:00 в работни дни на всички постъпили ЗСУ.

(5) Представител на Възложителя подава ЗСУ, като съобщава идентифицираните последствия от повредата. Изпълнителят потвърждава приемането на ЗСУ и предоставя номера, под който е регистрирана заявката.

Чл. 19 (1) Ремонтът се извършва с нови, оригинални и/или нови съвместими резервни части, модули и възли от сертифициран за извършване на ремонтни и/или инсталационни дейности от фирмата-производител инженер. Протокол за извършена сервизна услуга (ПСУ) изготвя сервизният специалист от Изпълнителя, на когото е възложено изпълнението на ЗСУ. В протокола се описва как е решен проблемът, какви модули са подменени и в какви срокове е станало това. ПСУ е на хартиен носител в два екземпляра  и се подписва и от двете страни - по един представител за всяка страна. Ремонтът трябва да се извърши за не повече от 20 (двадесет) работни дни от подаване на ЗСУ.
(2) В случай на използване на нови съвместими резервни части или подобни възли и устройства със същата функционалност, Изпълнителят да гарантира, че няма да се наруши работоспособността на системата.

(3) Резервните части и модули необходими за отстраняването на повредите са за сметка на Изпълнителя, в т.ч. и обявените от производителя за консумативи;

(4) Всеки участник следва да приложи в техническата си офертата образци на документи (ЗСУ, ПСУ и др.), които при сключване на договор следва да се съгласуват с Възложителя и които ще се подписват от представители на двете страни в процеса на изпълнение на договора и гаранционната поддръжка.
(5) ИЗПЪЛНИТЕЛЯТ извършва текуща профилактика на доставената техника съгласно тръжната документация. Всички необходими консумативи за извършване на профилактиката са за сметка на ИЗПЪЛНИТЕЛЯ.

X. ПРИЕМАНЕ НА ДОСТАВКИТЕ 

Чл. 20. (1) Приемането на дейностите по чл. 1 се извършва на мястото на изпълнение, посочено в чл. 4. Приемане изпълнението на дейностите по договора се удостоверява, с двустранно подписан окончателен предавателно-приемателен протокол, подписан в два екземпляра от представители на Изпълнителя и Възложителя. Предавателно - приемателният протокол се подписва след представяне на подписан констативен протокол за проведени тестове, спазвайки разпоредбите на заповед рег. № Iз-1013/18.05.2013 г. на министъра на вътрешните работи относно утвърждаване на методически указания за приемане на доставки, услуги, строително-монтажни работи по проекти или програми, финансирани със средства от ЕС или по други международни споразумения.
(2) След получаване на доставката, ВЪЗЛОЖИТЕЛЯТ е длъжен да я прегледа и ако констатира недостатъци или несъответствие с договореното, с техническата спецификация на ВЪЗЛОЖИТЕЛЯ и Предложението за изпълнение на поръчката на ИЗПЪЛНИТЕЛЯ, ВЪЗЛОЖИТЕЛЯТ и ИЗПЪЛНИТЕЛЯТ съставят двустранен констативен протокол за констатирани недостатъци/ несъответствия.

(3) След съставянето на двустранния констативен протокол по ал. 2, ИЗПЪЛНИТЕЛЯТ е длъжен незабавно да подмени изделията, за които има рекламация, и/или да отстрани констатираните недостатъци в съответствие с техническата спецификация на ВЪЗЛОЖИТЕЛЯ и Предложението за изпълнение на поръчката за своя сметка.
(4) Изпълнителят съвместно с представители на Възложителя провеждат приемателни тестове на доставеното техническо оборудване, за което се подписва протокол между представители на страните по договора.
(5) В случай че не са открити недостатъци и/или несъответствия на доставката или други дейности, или същите бъдат отстранени по реда на ал. 3, ИЗПЪЛНИТЕЛЯТ и ВЪЗЛОЖИТЕЛЯТ подписват предавателно - приемателен протокол. 
(6) След инсталиране на доставеното оборудване ИЗПЪЛНИТЕЛЯТ демонстрира покриването на заложените в техническата спецификация и техническото предложение на ИЗПЪЛНИТЕЛЯ показатели. След постигане на заложените показатели се подписва протокол за въвеждане на оборудването в експлоатация. 
(7) След въвеждане в експлоатация на оборудването се провежда обучение на служителите на НИК-МВР съгласно Предложението за изпълнение на поръчката. След приключването на обучението, се съставя протокол за проведено обучение, както и отделни протоколи за обучение за всеки проведен курс.

(8) След приключване на всички курсове се съставя предавателно-приемателен протокол за доставяне, инсталиране, въвеждане в експлоатация и проведено обучение. 

(9) Страните определят оторизирани лица по договора, които да подписват предавателно-приемателните и констативните протоколи. 

(10) Собствеността и рискът от случайно погиване на доставката преминават от ИЗПЪЛНИТЕЛЯ върху ВЪЗЛОЖИТЕЛЯ от момента на подписването на протокол за въвеждане на оборудването в експлоатация по ал. 6. 

(12) ВЪЗЛОЖИТЕЛЯТ е длъжен да заведе на отчет всички активи, които са предмет на договора.

(13) След изтичането на гаранционият срок по член 16, се подписва окончателен предавателно-приемателен протокол между ИЗПЪЛНИТЕЛЯ и ВЪЛОЖИТЕЛЯ, удостоверяващ, че ИЗПЪЛНИТЕЛЯТ е осъществил гаранционната поддръжка в сроковете по чл.16 от настоящия договор. 

ХІ. НЕУСТОЙКИ

Чл. 21. При забавено изпълнение на отделни задължения по договора от ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 0.5 на сто за всеки просрочен ден, но не повече от 10 (десет) на сто от стойността на договора с вкл. ДДС.

Чл. 22. При лошо изпълнение, Изпълнителят дължи неустойка в размер на 5 % (пет на сто) от стойността с вкл. ДДС на некачественото изпълнение.

Чл. 23. При частично неизпълнение, Изпълнителят дължи неустойка в размер на 10 % (десет на сто) от стойността на договора с вкл. ДДС. 

Чл. 24. Ако е в забава за плащане, Възложителят дължи неустойка в размер на законната лихва върху неизплатената в срок сума за всеки просрочен ден.
Чл. 25. При пълно виновно неизпълнение на договора, ИЗПЪЛНИТЕЛЯТ заплаща неустойка в размер 20 (двадесет) на сто от стойността на договора с вкл. ДДС.

Чл. 26 (1) При прекратяване на договора по чл. 31, ал. 2, т. 3 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

(2) При прекратяване на договора по чл. 31, ал. 2, т. 3 ВЪЗЛОЖИТЕЛЯT дължи на ИЗПЪЛНИТЕЛЯ извършената и неразплатена доставка, доказана с фактура и предавателно – приемателен протокол.

Чл. 27 При прекратяване на договора по чл. 31, ал. 2, т. 1 страните не си дължат неустойки.

Чл. 28. За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на протокола, неизправната страна превежда по посочена от изправната страна банкова сметка, дължимата неустойка.

Чл. 29. Страните по този договор запазват правото си да търсят  обезщетение за вреди по общия ред, ако тяхната стойност е по-голяма от изплатените неустойки по реда на този договор.
ХІІ. ИЗМЕНЕНИЕ И ПРЕКРАТЯВАНЕ НА ДОГОВОРА

Чл. 30. Изменението на договора се извършва по взаимно съгласие с подписване на двустранен анекс между страните. Изменението на договора не трябва да води до нарушение на разпоредбите в ЗОП, регламентиращи правните основания за изменение на договор за обществена поръчка.  

Чл. 31. (1) Настоящият договор се прекратява с неговото изпълнение и след изтичане на гаранционния срок.

(2) Договорът може да бъде прекратен предсрочно в следните случаи:

1. По взаимно съгласие на страните изразено в писмена форма, с което се уреждат и финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

2. Едностранно от ВЪЗЛОЖИТЕЛЯ с 14 (четиринадесет) дневно писмено предизвестие при виновно неизпълнение на задължение от страна на ИЗПЪЛНИТЕЛЯ.

3. Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати, с писмено уведомление, веднага след настъпване на обстоятелствата.

4. При констатирани нередности по смисъла на европейското законодателство и/или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

5. при условията на чл. 118 от Закона за обществените поръчки;

(3) ВЪЗЛОЖИТЕЛЯТ има право едностранно без предизвестие да прекрати действието на договора, когато:

1. ИЗПЪЛНИТЕЛЯТ не извърши част или цялата доставка по чл. 1, ал. 1 в сроковете, договорени между страните или не отстрани в разумен срок, определен от ВЪЗЛОЖИТЕЛЯ, констатирани недостатъци;.

2. ИЗПЪЛНИТЕЛЯТ забави изпълнението на доставката с повече от 10 /десет/ дни, считано от деня следващ датата на изтичане на уговорения срок. В този случай ВЪЗЛОЖИТЕЛЯТ не дължи обезщетения, неустойки и/или пропуснати ползи на ИЗПЪЛНИТЕЛЯ, но има право да задържи представената гаранция за добро изпълнение.
3. Когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация.

Чл. 32. (1) Всяка от страните може да развали този договор с едностранно 14 (четиринадесет) дневно писмено предизвестие до другата страна при пълно или частично неизпълнение, забавено или лошо изпълнение на задълженията на другата страна. Разваляне на договора не се допуска, ако неизпълнената част от задължението е незначителна с оглед интереса на изправната страна. 
ХІІI. КОНФИДЕНЦИАЛНОСТ

Чл. 33. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

Чл. 34. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 35. ВЪЗЛОЖИТЕЛЯТ и ИЗПЪЛНИТЕЛЯТ гарантират конфиденциалност при използването на предоставените документи, материали и информация по договора, като не ги предоставя на трети лица, освен ако тези трети лица имат законово основание за това.

ХIV. ИНФОРМАЦИЯ И ПУБЛИЧНОСТ

Чл. 36. Изпълнителят се задължава всички информационни материали при доставка да  включват в тях:

· Наименованието на проекта: „Повишаване капацитета на полицейското разследване и криминалистичните изследвания” BG/ISF – SO5-NO1-A22 – съфинансиран по Фонд „Вътрешна сигурност”

· Флаг на Европейския съюз и Република България

· Пояснение: Проектът е съфинансиран от Европейския фонд за вътрешна сигурност на Европейския съюз

XV. НЕПРЕОДОЛИМА СИЛА

Чл. 37. (1) Страните не носят отговорност за неизпълнение на задълженията си, ако неизпълнението на задълженията е предизвикано от действието на непредвидимо и непредотвратимо събитие от извънреден характер и извън разумния им контрол, възникнало след сключване на договора, което прави изпълнението невъзможно (форсмажорно обстоятелство, непреодолима сила). Страната, която се позовава на форсмажорно обстоятелство, трябва да докаже причинната връзка между неизпълнението на задълженията си и непреодолимата сила. 

(2) Настъпването на форсмажорното обстоятелство по ал. 1 се доказва с надлежно оформен документ от компетентен държавен орган и се фиксира със съставяне и подписване на двустранен протокол.

(3) Страната, която се позовава на форсмажорното обстоятелство, трябва в 3 (три) дневен срок от настъпването му, писмено да уведоми за това другата страна. При неизпълнение на това задължение страната няма право да се позовава на форсмажорни обстоятелства.

(4) Неизправната страна, която е била в забава при настъпването на непреодолимата сила, няма право да се позовава на форсмажорно обстоятелство.
(5) Не е налице непреодолима сила, ако съответното обстоятелство се е случило вследствие на неположена дължима грижа  от страна по този договор или ако при полагане на дължимата грижа това обстоятелство може да бъде преодоляно.

(6) Докато трае непреодолимата сила, изпълнението на задълженията се спира. 

(7) Ако непреодолимата сила продължи повече от 100 (сто) дни и няма признаци за скорошното й преустановяване, Възложителят има право да прекрати договора едностранно като писмено уведоми другата страна. Ако непреодолимата сила трае толкова, че Изпълнителят вече няма интерес от изпълнението той има право да прекрати договора едностранно като писмено уведоми другата страна.
ХVІІ. СЧЕТОВОДНА ОТЧЕТНОСТ, ПРОВЕРКИ И ОДИТ
Чл. 38. (1) ИЗПЪЛНИТЕЛЯТ е длъжен да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

(2) ИЗПЪЛНИТЕЛЯТ съхранява и предоставя всяка изискана от ВЪЗЛОЖИТЕЛЯ, националните и европейските компетентни органи, както и от други лица и органи имащи право на проверка или одит, информация относно изпълнението на този договор в срок до 5 години от приключване на договора.

(3) ИЗПЪЛНИТЕЛЯТ приема, че националните компетентни органи и европейските компетентни органи могат да извършват одит директно чрез свои служители или оторизирани лица. Този одит може да бъде извършван през периода на изпълнение на договора, до извършване на окончателното плащане и след това/по всяко време. Когато е намерено за подходящо, констатациите от одита могат да доведат до възстановяване на суми от ИЗПЪЛНИТЕЛЯ.

(4) ИЗПЪЛНИТЕЛЯТ се задължава да дава достъп на служители на националните компетентни органи, на европейските компетентни органи или оторизирани от тях лица до сгради и помещения, където са се провеждали дейности по договора, както и до цялата информация, включително и на електронен носител, необходима за извършване на одит.
(5) ИЗПЪЛНИТЕЛЯТ съхранява  всички документи във връзка с процедурата в срок до 4 г. след отчитане на окончателното плащане от Отговорния орган по договора за БФП пред ЕК.
ХVІІІ. ЗАКЛЮЧИТЕЛНИ РАЗПОРЕДБИ

Чл. 39. (1) Страните по този договор могат да го допълват и изменят само в предвидените от закона случаи, по взаимно съгласие, изразено писмено.
(2) Всички допълнително възникнали въпроси след подписването на договора ще се решават от двете страни на добра воля с двустранни писмени споразумения.
Чл. 40. (1) Всички заявки, съобщения, уведомления и известия, свързани с изпълнението на договора са валидни, ако са направени в писмена форма на български език и са връчени лично срещу подпис, изпратени с препоръчано писмо с обратна разписка, или по факс. Изпратените по факс материали се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането.

(2) За валидни адреси на приемане на съобщения и уведомления, свързани с настоящия договор се смятат:
1. за Възложителя: Директор на НИК-МВР, гр. София, бул. „Ал. Малинов” № 1, тел. + 359 2 982 90 06, факс + 359 2 982 91 21;

2. за Изпълнителя: ……………………..

Чл. 41. (1) При промяна на посочени адреси, телефони и други координати и данни, всяка от страните е длъжна да уведоми другата в тридневен срок от настъпване на промяната.

(2) Ако страната по договора не изпълни задължението си по ал. 1 се счита, че съобщенията са връчени редовно.

 
Чл. 42. Нищожността на някоя клауза от договора не води до нищожност на друга клауза или на договора като цяло.

Чл. 43. Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие с подписване на двустранно споразумение. Ако между страните не бъде постигнато споразумение, спорът се отнася за решаване пред компетентен съд. Когато предметът на спора между страните е за имуществени права, той се отнася за разрешаване пред компетентен съд в град София. 

Чл. 44. Неразделна част от този договор са:
1. Приложение № 1 – Техническа спецификация - ………. стр.;
2. Приложение № 2 - Предложението за изпълнение на поръчката на ИЗПЪЛНИТЕЛЯ, подадено в процедурата за възлагане на обществена поръчка - .........стр.;

3. Приложение № 3 - Ценово предложение на ИЗПЪЛНИТЕЛЯ, подадено в процедурата за възлагане на обществена поръчка -  ........стр.;

Чл. 45. За неуредените въпроси в този договор се прилага законодателството на Република България. 

Този договор се състави и подписа в три еднакви оригинални екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.
	ЗА ВЪЗЛОЖИТЕЛЯ:

1. ...........................................................................

 (подпис и печат) 

ДИРЕКТОР НА НИК –МВР:

ДОБРИНКА МАРКОВА
...............................

Дата на подписване: 

Лице, отговорно за счетоводните записвания:

...............................

2. ............................................................................

(подпис)

Дата на подписване: 
	ЗА ИЗПЪЛНИТЕЛЯ:

 ...........................................................................

 (подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.

...............................

Дата на подписване: 




Забележка: Проектът на този договор се допълва с всички предложения от офертата на участника, въз основа на които последният е определен за изпълнител на поръчката (чл. 112, ал. 4 ЗОП).
Проект„Повишаване капацитета на полицейското разследване и криминалистичните изследвания” BG/ISF-SO5-NO1-A22, съфинансиран по Фонд „Вътрешна сигурност”

Дейност 1 „Доставяне на ново техническо оборудване за откриване, фиксиране, изземване и лабораторен анализ на веществени доказателства”

